పార్క్ చాన్-వుక్ (దర్శకుడు)
పార్క్  పుట్టి పెరిగింది దక్షిణ కొరియా రాజధాని సియోల్ నగరంలో. సోమ్గాంగ్ యూనివర్శిటీలో తత్వశాస్త్రాన్ని చదువుకున్నాడు. అక్కడే తను సోమ్గాంగ్ సినిమా క్లబ్ ని మొదలు పెట్టి సినిమాలకు సంబంధించిన సంపాదకీయాలు ప్రచురిస్తుండేవాడు. తను మొదట కళా విమర్శకుడినవుదామనుకున్నాడు. కాని ఆల్ఫ్రెడ్ హిచ్కాక్ యొక్క్ చిత్రం "వెర్టిగో" చూసి సినీ దర్శకుడినవ్వాలని నిశ్చయించుకున్నాడు. విద్య పూర్తయిన తరువాత సినిమాలకు సంబంధించిన వ్యాసాలు వ్రాస్తూ సహాయ దర్శకుడిగా పని చేయడం మొదలు పెట్టాడు. ఆ తరువాత తను దర్శకుడిగా మొట్టమొదటి చిత్రం "ది మూన్ ఇస్ ది సన్స్ డ్రీమ్(1992) లో తీసాడు. ఆ తరువాత ట్రయో అనే చిత్రాన్ని తీసాడు. పార్క్ తను దర్శకుడిగా ఆరంగ్రేటం చేసిన మొదట్లో తీసిన చిత్రాలు పెద్దగా వసూళ్ళు సాధించలేకపోయాయి. పార్క్ కి దర్శకుడిగా మంచి గుర్తింపు తెచ్చిన చిత్రం "జాయింట్ ఏరియా సెక్యూరిటీ" ఈ చిత్రం విమర్శకుల ప్రశంసలతో పాటు మంచి వసూళ్ళూ రాబట్టింది. ఆ తరువాత తీసిన చిత్రాలు "సింపతీ ఫర్ మిస్టర్ వెన్జెన్స్" "ఓల్డ్ బాయ్" మరియు "లేడీ వెన్జెన్స్" ప్రపంచ వ్యాప్తంగా పార్క్ కి మంచి గురింపు తెచ్చిపెట్టాయి. 
2004లో "హాలీవుడ్ రిపోర్టర్" పత్రికకు ఇచ్చిన ఇంటర్వ్యూలో దర్శకుడిగా తన మీద సోఫోకల్స్, షేక్ స్పియర్, ఫాంజ్ కాఫ్కా, దాస్తొయెవ్‌స్కీ, బాల్జాక్, మరియు కర్ట్ వోన్గెట్ యొక్క ప్రభావం వుందని తెలిపాడు.
శంకర్-ఎహ్సాన్-లోయ్
శంకర్-ఎహ్సాన్-లోయ్‌లు సంగీతకారులుగా ఆరంగేట్రం ముకుల్ ఆనంద్ సినిమా "దస్‌"తో ప్రారంభం కావాల్సివుంది. ఈ చలనచిత్రం ఆనంద్ మరణంతో అసంపూర్ణంగా నిలిచిపోయింది, అయితే ఆల్బమ్ మాత్రం తరువాత విడుదలైంది. అప్పుడు వారు "రాక్ ఫోర్డ్", "భోపాల్ ఎక్స్ ప్రెస్" అనే రెండు సినిమాలకి సంగీతాన్ని కూర్చారు, అయితే వీటి ద్వారా వారికి గుర్తింపు రాలేదు. ప్రధానస్రవంతి చలనచిత్రాల్లో వారి ఆరంగేట్రం విధు వినోద్ చోప్రా "మిషన్ కాశ్మీర్‌"తో మొదలైంది, ఇది సంగీతపరంగా విజయం సాధించి ఈ త్రయానికి బాలీవుడ్ సినిమా పరిశ్రమలో మంచి స్థానాన్ని సాధించిపెట్టింది. వీరు దీనికి IIFA నామినేషన్లు కూడా పొందారు.
సంగీత దర్శకులుగా వారి వృత్తి "దిల్ చాహతా హై"తో మలుపు తిరిగింది, ఇది ఫర్హాన్ అక్తర్‌ దర్శకుడిగా పనిచేసిన మొదటి చలనచిత్రం కావడం గమనార్హం. ఈ సినిమా మంచి ప్రశంశలు అందుకొని ప్రేక్షకుల మనస్సు గెలుచుకుంది. ఇది ఎక్సెల్ ఎంటర్‌టైన్‌మెంట్‌తో ఈ త్రయపు దీర్ఘ-కాలిక భాగాస్వామ్యానికి నాంది పలికింది.